b'\n_START_ARTICLE_\nKatarina Vasiljevna Budanova\n_START_SECTION_\n\xc5\xbdivljenjepis\n_START_PARAGRAPH_\nBudanova je bila kot gardna nadporo\xc4\x8dnica pripadnica 73. gardnega polka lovskega letalstva (6. gardna divizija lovskega letalstva, 8. letalska armada, ju\xc5\xbena fronta). Bojevala se je skupaj z Lidijo Vladimirovno Litvjakovo in bila njena dobra prijateljica._NEWLINE_\xc5\xbde zelo zgodaj je ostala sirota. Po kon\xc4\x8dani \xc5\xa1oli je od\xc5\xa1la v Moskvo, da bi se zaposlila. Morala je skrbeti tudi za mlaj\xc5\xa1o sestrico. Delala je v tovarni v Filjahu in kmalu kon\xc4\x8dala letalsko \xc5\xa1olanje v mestnem Aeroklubu ter leta 1937 postala in\xc5\xa1truktorica letenja aerokluba Kijevskega okraja. Iz\xc5\xa1olala je nad petdeset dobrih pilotov._NEWLINE_Septembra 1941 so za\xc4\x8deli ustanavljati \xc5\xbeenske letalske polke in hotela se jim je pridru\xc5\xbeiti. Oktobra so jo sprejeli v Rde\xc4\x8do armado. Do tedaj je letela le na enosede\xc5\xbenemu letalu UT-1. Poslali so jo v lovski oddelek. Po pre\xc5\xa1olanju na voja\xc5\xa1ko lovsko letalo Jak-1 v Saratovu, so jo dodelili v 586. \xc5\xbeenski polk lovskega letalstva._NEWLINE_15. aprila 1942 je branila nebo na Saratovim._NEWLINE_Med drugo svetovno vojno je opravila 266 (256) voja\xc5\xa1kih poletov, sodelovala v 66 bojih in dosegla 11 zmag (od tega 6 v samostojnih dvobojih) (drugi viri 10+4).'